Aïda Lorenzo Rosa (Figueres, 1937) i Esther Llorenç Rodríguez (Figueres, 1962) són mare i filla i, també, filla i néta, respectivament, d'un guàrdia civil republicà afusellat pels franquistes i enterrat en una fossa comuna del cementiri de Girona: una injustícia que les ha impulsat a crear i a dirigir l'Associació de Familiars de Represaliats pel Franquisme, guardonada amb la Creu de Sant Jordi el 2006, i a portar a terme una intensa investigació que, de moment, ha tingut com a resultat nou llibres, tots ells publicats per CCG Edicions, en els quals han tret a la llum centenars d'històries tràgiques com la del seu pare, amagades fins ara pel pes de la història i de l'oblit.